CELEX: C2005/229/55
Language: fi
Date: 2005-09-17 00:00:00
Title: Asia T-252/05: Q:n 4.7.2005 Euroopan yhteisöjen komissiota vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/25
            
         Q:n 4.7.2005 Euroopan yhteisöjen komissiota vastaan nostama kanne
   (Asia T-252/05)
   (2005/C 229/55)
   Oikeudenkäyntikieli: ranska
   Q, asuinpaikka Bryssel, on nostanut 4.7.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Stéphane Rodrigues ja Yola Minatchy.
   Kantaja vaatii, että ensimmäisen oikeusasteen tuomioistuin:
   
               1.
            
            
               kumoaa siltä osin kuin se on tarpeen 29.3.2005 tehdyn päätöksen, jolla komissio hylkäsi kantajan 29.11.2004 tekemän oikaisuvaatimuksen komission implisiittisistä päätöksistä, joilla hylättiin 29.4.2004 tehty pyyntö henkilöstösääntöjen 24 artiklan mukaisesta avustuksesta ja suojelusta henkistä häirintää vastaan ja vahingonkorvausvaatimus sekä 7.5.2004 ja 24.5.2004 tehdyt pyynnöt ennaltaehkäisevien ja pikaisten toimenpiteiden toteuttamisesta,
            
         
               2.
            
            
               kumoaa komission 4.5.2005 tekemän päätöksen, jolla vastattiin kantajan 20.12.2004 tekemään oikaisuvaatimukseen, sekä kantajan osalta laaditun urakehityskertomuksen ajanjaksolta 1.1.2003–31.12.2003,
            
         
               3.
            
            
               toteaa Euroopan komission vastuun riidanalaisista päätöksistä ja kantajan urakehityskertomuksen laatimisesta,
            
         
               4.
            
            
               määrää kantajalle maksettavaksi vahingonkorvauksena 250 000 euroa,
            
         
               5.
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on komission virkamies, väittää olevansa hänen esimiestensä harjoittaman sellaisen henkisen häirinnän uhri, joka sisältää yhtäältä hänen eristämistään ammatillisesti ja toisaalta hänen aliarvioimistaan ja hänen terveytensä vaarantamista hänen psyykkistä tasapainoaan horjuttamalla.
   Kantaja riitauttaa kanteessaan ensinnäkin komission implisiittiset päätökset hylätä hänen henkilöstösääntöjen 24 artiklan nojalla esittämänsä pyyntö avustuksesta ja suojelusta henkistä häirintää vastaan ja toiseksi hänen arviointikertomuksensa ajanjaksolta 1.1.2003–31.12.2003.
   Kantaja vetoaa lisäksi henkilöstösääntöjen 24 artiklan rikkomiseen sekä komission avustamisvelvollisuuden, hyvää hallintoa koskevan velvollisuuden ja huolenpitovelvollisuuden laiminlyömiseen.
   Arviointikertomuksen osalta kantaja vetoaa ilmeisiin arviointivirheisiin ja menettelymääräysten rikkomiseen.